Havnafestivalen

Havnafestivalen, også kalt Havna, er en musikkfestival som arrangeres andre helgen i august i Sandnessjøen. Festivalen ble første gang arrangert i 2017 og har som mål å gi Sandnessjøen en årlig musikkfestival og folkefest. Festivaldagene innledes med markedsdag i byen og en rekke tilhørende aktiviteter. Selve musikkfestivalen holder til i Karivika. Her settes det opp en hovedscene og en mindre sidescene der artister veksler på å opptre.


== Etableringen ==
Festivalen ble etablert av Morten Rudi Johansen, Raymond Værnes og Harald Carlsen. Tanken om å skape en årlig generasjonsfestival i hjembyen Sandnessjøen ble til i 2014. 1. desember 2016 ble selskapet Havnafestivalen stiftet.


== Lyssetting av tårnet ==
I desember måned blir tårnet på Åsen lyssatt i regi av Havnafestivalen. Dette skjedde første gang den 30. november 2019 og har siden vært en årlig tradisjon. 908 LED-pærer og 64 lyskastere er montert i et programmert lysspill som går i sekvenser på 90 minutter. Én kilometer med ledning og 25 000 watt må til for å få lyssatt tårnet.


== 2017 ==
Festivalen ble arrangert 11. og 12. august.


=== Artister ===


=== Havna-øl ===
Mack Mikrobryggeri i Tromsø brygget 800 liter Havna-øl eksklusivt for Havnafestivalen. I bryggerihallen ble det spilt musikk av artistene som sto på plakaten til Havnafestivalen dette året, samt Bjørn Jens.


=== Resultat ===
Festivalen hadde totalt 4 562 besøkende. Omsetningen (inntekter fra sponsorer, billettsalg og salg av mat og drikke) endte på 5,4 millioner kroner. Dette ga et overskudd på 350 000 kroner. På festivalområdet ble det solgt 7 771 halvlitere med øl og 2 562 kaffe med Bailey's. Frivillig og innleid personell besto av totalt 272 personer.


=== Fylkeskommunalt tilskudd ===
Havnafestivalen fikk tildelt 70 000 tilskuddskroner fra Nordland fylkeskommunes kulturråd for 2017.


== 2018 ==

Festivalen ble arrangert 10. og 11. august.


=== Artister ===


=== #UNGhavna ===
Fredag 10. august 2018 gikk #UNGhavna av stabelen i Kulturbadet. Arrangementet var tilpasset ungdom i aldersgruppa 13 til 18 år. Artister som opptrådte var Admiral P og Chris Viviano.


=== Mini-Havna ===
Lørdag 11. august ble det arrangert Mini-Havna i Kulturbadet. Arrangementet var tilpasset barn i alderen fra tre-fire år og opp til 15-16 år. Her ble det holdt konserter av blant andre Steinkjer-sangeren Kyle Alessandro og Mosjøen-danseren Lukas.


=== Resultat ===
I underkant av 4 000 personer gjestet festivalen, ca. 2 000 på fredag og like mange på lørdag. 157 frivillige utførte til sammen 2 217 timer frivillig arbeid. Festivalen endte med et underskudd på 650 000. Dårlig vær og ekstremvarsel på både regn og vind var en medvirkende årsak til dette.


== 2019 ==
Festivalen ble arrangert 9. og 10. august.


=== Artister ===


=== Mini-Havna ===
Lørdag 10. august ble det arrangert Mini-Havna. Her ble det fremført musikk av Sandnessjøen-artist Mathilde Oline og Emma. I overkant av 2 000 mennesker var innom Mini-Havna.


=== Resultat ===
Festivalen ble besøkt av ca. 2 000 mennesker på fredagen og et sted mellom 2 400 og 2 500 på lørdagen.


=== Galleri ===


== 2020 ==
Festivalen skulle vært arrangert 14. og 15. august, men grunnet koronaviruspandemien og regjeringens bestemmelser om å forlenge forbudet om å avholde arrangementer med over 500 deltakere frem til 1. september, ble festivalen flyttet til 13. og 14. august 2021.


=== Artister som var bekreftet ===


=== Alstahaug kommunes kulturpris ===
Under arrangementet Kulturbadet LIVE den 21. mars ble Havnafestivalen tildelt Alstahaug kommunes kulturpris for 2019. Kulturprisen er på 10 000 kroner.


== 2021 ==
Det ble ikke arrangert Havnafestival i 2021 på grunn av usikkerhet om det ville bli restriksjoner i forbindelse med Covid-19-pandemien.


=== Havna på Kaia ===
Arrangørene av Havnafestivalen arrangerte «Havna på kaia» i sommermånedene juni, juli og august. Aktivitetene foregikk på kaiområdet mellom Herr Petter og det tidligere Samvirkelaget. Her var det satt opp en friluftscene, stor lavvo, langbord og benker i et inngjerdet område. På scenen opptrådte lokale, nasjonale og internasjonale artister. Grunnet gjeldende koronarestriksjoner var det kun 200 billetter tilgjengelig til hver konsert.


==== Artister ====


==== Barnas dag ====
Den 19. juni, 17. juli og 14. august ble det arrangert Barnas dag på Havna på Kaia. Aktiviteter som hoppeslott, bowling med brusflasker, ballongblåsing, Klovnen Foffo og konsumering av sukkerspinn var noe av det barna kunne kose seg med. Den 19. juni ble det avholdt barneshow med Dori Famous. Den 14. august ble det på dagtid avholdt konsert med gruppen Hagle. Grunnet koronarestriksjoner ble det kun solgt 200 billetter til hver av disse dagene.


==== Publikumsrekord ====
Torsdag 29. juli til søndag 1. august var den mest populære langhelgen under Havna på Kaia. Disse dagene var 900 besøkende innom teltet, hvorav disse var 750 solgte billetter til konsertene.


==== Resultat ====
Antall solgte konsertbilletter (inkludert gratiskonserter) ble ca. 7 500. Inkludert besøkende utenom konsertene estimerer arrangørene at ca. 15 000 besøkende har vært innom arenaen. Det ble foretatt ca. 25 000 bestillinger i salgssystemet, deriblant 15 943 solgte øl og 7 520 solgte vårruller. Det ble lagt ned 3 900 arbeidstimer i løpet av sommeren. Totalt ble det solgt alkoholholdige drikkevarer for 2 866 568 kroner. Herunder 8 778 liter med alkoholinnhold inntil 4,7 prosent, 1 140 liter med alkoholinnhold mellom 4,7 og 22 prosent og 472 liter med alkoholinnhold mellom 22 og 60 prosent.


=== Festivaltilskudd ===
Havnafestivalen fikk tildelt 50 000 kroner i festivalstøtte for 2021 fra Nordland fylkeskommune.


== 2022 ==
Festivalen ble gjennomført den 12. og 13. august.


=== Artister ===


=== Havna på Kaia ===
Havna på Kaia 2022 ble gjennomført i tidsrommet 14. juni til 13. august. I denne perioden ble de ulike helgene viet ulike sjangre; blues, country, rock, danseband og barnas dag.


==== Artister ====


== 2023 ==
Årets Havnafestivalen skal gjennomføres den 11. og 12. august.


=== Bekreftede artister ===


== Referanser ==